IGAZ TÖRTÉNET ALAPJÁN
- Segítek. - Kösz!
- Mehet? - Igen.
Egy, kettő…
Még egy kicsit!
- Újra! - Oké.
Egy, kettő…
FUKUSIMA, 2-ES BLOKK
- Újra! - Rendben.
- Egy, kettő… - Jól van.
- Magasabbra! - Jövök.
Lerakunk egy kábelt. Gyorsan!
Fordulunk.
Lassabban!
- Lassan! - Igen, uram.
- Arra! - Rendben.
Hé! Kérem a kábelt, gyorsan!
- Igenis! - Igenis!
- Rakjuk le! - Oké.
- Rendben. - Egy, kettő…
Így ni.
- Erre! - Köszönöm.
- Lassan! - Ne legyen vizes a vége!
- Igenis! - Igen, uram!
Találtunk egy kapcsolótáblát, ami aktív, a 2-es blokk turbinaházában.
Odavezetünk hozzá egy kábelt.
Miért tennék?
A mobilgenerátor nem jutott el a 2-es blokkig.
Járhatatlanok az utak?
Igen.
Rengeteg a törmelék.
FUKUSIMA DAIICSI ATOMERŐMŰ A REAKTORÉPÜLET MELLETTI ÚT
NAGYNYOMÁSÚ MOBILGENERÁTOR
EGY ÓRÁVAL ÉS 40 PERCCEL EZELŐTT
Több fényt!
Vissza, emberek! Keressünk másik útvonalat!
Vezessen délre a 2-es blokk turbinaháza felé!
Ez meg mi? Nem rémlik, hogy itt állt egy épület.
1-ES KŐOLAJTARTÁLY
Ez a part menti tartály?
Sikerült eljutnunk a 2-es blokk turbinaházának déli oldalára.
Elvezetünk onnan egy kábelt a kapcsolótáblához.
Ahhoz több mint 200 méter kábel fog kelleni.
- Az legalább egy tonna. - Igen.
Hogy oldják meg?
Kézzel rakjuk le.
Ez még nehéz gépezetekkel is napokba szokott telni.
Képesek lesznek vaksötétben megcsinálni?
Nincs más választásunk.
- Óvatosan! - Igen.
- Vigyázzanak! - Rendben.
Az ilyen rengések nem okoznak cunamit.
Menjünk tovább!
- Rendben. - Igenis.
Ide!
Át tudjuk itt vezetni?
- Yamada, jól van? - Igen.
Még sokat kell gyalogolnunk.
Csináljuk!
- Igenis. - Igen.
Katayama…
Katayama eltűnt!
- Keressék meg! - Igenis.
- Hé! - Katayama!
- Hol vagy?
- Katayama! - Válaszolj!
- Katayama! - Ott vagy?
- Hahó! - Katayama!
Valaki világítson ide!
Máris!
Van itt egy csatornanyílás.
A cunami elsodorta a csatornafedeleket.
Keressék meg Katayamát!
- Máris. - Igen, uram!
Katayama!
- Katayama! - Hol vagy?
- Katayama! - Katayama!
- Hol vagy, Katayama?
- Gyorsan! Keressék meg! - Igenis!
- Katayama! - Katayama!
Megtaláltam!
Katayama!
Jól vagy?
Földrengés!
KÁBEL A 2-ES BLOKK TURBINAHÁZÁIG
UTÓRENGÉSEK: 23:40, 23:46
Nincs mit tenni. Egyelőre állítsuk le a műveletet!
Szólok nekik.
Ez most komoly?
Tartsa, kérem! Szólok neki. Erőművezető úr!
Maejima műszakvezető az.
Növekszik a reaktortartály nyomása.
- Tessék? - Micsoda?
Az 1-es blokkban is?
Mi történik?
FUKUSIMA DAIICSI VEZÉRLŐTEREM, 1-S ÉS 2-ES BLOKK
1-ES BLOKK
23:50: NÖVEKVŐ NYOMÁS A REAKTORTARTÁLYBAN, 600 KPA
Várjunk egy kicsit! Hatszáz?
A nyomás 23:50-kor elérte a 600 kilopascalt.
Uram!
- Rendben, továbbítom. - Oké.
REAKTORTARTÁLY NYOMÁS: 600 KPA
Sajnálom. Valószínű, hogy nem megy az izolációs kondenzátor.
Ezek szerint…
semmi sem hűti a reaktort.
Mikor állt le a hűtőrendszer?
Csökken a nyomás. Jelenleg 4,5 megapascal.
Nem túl gyors ez a csökkenés?
NYOLC ÓRÁVAL KORÁBBAN
A hőmérséklet több mint 55 fokot esik óránként.
Túl fog hűlni.
- Állítsuk le a hűtőrendszert? - Igen. Zárják el a szelepeket!
- Lássuk, milyen ütemben hűl! - Igenis.
- Megnézné valaki a generátorokat? - Megyünk.
Lehetnek utórengések. Óvatosan!
- Igen. - Rendben.
Hűtőrendszer kikapcsolása.
A földrengés után.
Azért, hogy ne hűljön több mint 55 fokot óránként,
nyitogattuk a szelepeket.
- Kondenzátor aktiválva. - Vettem.
IZOLÁCIÓS KONDENZÁTOR
Utána…
elment az áram a cunami miatt.
Kérem.
Nem lehetett tudni, hogy a szelepek…
nyitva vagy zárva voltak.
„Nem lehetett tudni”?
Értem.
Nem tudták leolvasni. Nem volt mit tenni.
Nem…
A vízszint rendben volt, szóval nem izgattam magam.
Bocs, hogy kiabáltam.
Nos…
Hát akkor…
borzasztó a helyzet.
Jelenleg, 23:00 órakor,
még nem sikerült csatlakoztatni a mobilgenerátort.
Sötétben rosszak a látási viszonyok,
és a cunami megrongálta az utakat az atomerőmű területén,
így a művelet nehéznek bizonyul, és az áramellátás még nem állt helyre.
Mik a kilátások a művelet kapcsán?
Szeretnénk tudni, mikor jön vissza az áram.
- Árulja el! - Halljuk!
Mi? Várjunk…
Semmit nem magyaráztak el.
Az 1-es blokkban megnőtt a nyomás.
Azt mondta, hogy hűtik a reaktort.
Mi történik?
Most mi lesz? Mi a legrosszabb eset?
Ha tovább nő a nyomás az 1-es blokkban,
pár órán belül megsérül a reaktortartály.
Megsérül?
Úgy érti, kireped?
Radioaktív szivárgás lesz?
Ez lesz a következő Csernobil.
MUCU VÁROSA, AOMORI PREFEKTÚRA KIRIHARA CSALÁDI OTTHONA
Jaj, de hideg!
Mi történik?
Megfagyok…
Valami baj van?
- Ki telefontált? - Mi? A nagyanyád.
- A nagyi? - Azt mondta, tévézett.
Kiírták a képernyőre a TOEPCO eltűnt dolgozóinak a nevét.
- Koki neve is ott volt. - Mi?
Még mindig nincs áram.
Vajon miről beszél?
A földrengés után beszéltünk Kokival.
- Igen. - Ugye?
Biztosan rosszul látta.
Gondolom…
Van itthon valaki?
Igen!
- Elnézést a zavarásért! - Igen?
- Sekine asszony? - Atsuko!
- Hallgatod a rádióadást? - A rádióadást?
Említették Kokit.
„Koki Kirihara, 21 éves, a TOEPCO munkatársa…”
Azt mondták, hogy eltűnt.
Mi?
A vezérlőteremből hívtak.
A reaktortartály nyomása
túllépte a 620 kilopascalt.
MAXIMUM BIZTONSÁGOS NYOMÁSSZINT: 427 KPA
FUKUSIMA ATOMERŐMŰ REAKTORÉPÍTÉSI KÉZIKÖNYV
- Bármikor megrepedhet. - Igen.
REAKTORTARTÁLY NYOMÁSA: 620 KPA
Legfeljebb 427 kilopascal nyomást bír el.
- Elapadt a víz? - Áram nélkül mit tehetünk?
- Hogyan hűtsük le? - Fel fog robbanni?
Már nem sokáig bírja, nem igaz?
Figyelem!
Tudjuk mozgatni a motoros szelepeket?
Ventilálásra gondol?
Igen.
Nincs más megoldás.
Építenünk kell egy ventilátort.
Nézzenek utána a folyamatnak! Gyorsan!
A KÖVETKEZŐ NAPOK
3. RÉSZ
Egy ventilátor? Hogy érti?
Úgy akarják csökkenteni a nyomást a reaktortartályban,
hogy kinyitják a szelepeket,
és a légkörbe eresztik a gázt.
Gázt? Miféle gázt?
Nem jelent veszélyt a külvilágra?
Egyfajta medencét használnának,
ami a kibocsátás előtt vízben megszűri a gázt.
Ez pontosan mit jelent?
A radioaktivitás mértéke rendkívül alacsony lenne a gázban.
Ishizuka úr!
Amikor azt mondja, alacsony,
az biztonságos szintet jelent?
Nos, az attól függ, hogyan definiáljuk a „biztonságos” szót.
Ne lovagoljon a szavakon!
Hogyan közöljük ezt a néppel?
MINISZTERELNÖKI HIVATAL
Igen.
Ahogyan várható volt, nem lelkesednek az ötletért. Igen…
Ha radioaktív anyagot engedünk a légkörbe,
a környező országok biztosan panaszkodni fognak.
Amíg nem érkezik további információ…
Gondolom, így lesz.
Még soha senki sem próbálkozott ventilálással.
Maradjon a Miniszterelnöki Hivatalban!
Értesítsen, ha változás történik!
Igen, uram. De tudja…
- Nagyobb bajunk is van. - Micsoda?
Áram nélkül hogyan fogják nyitogatni a szelepeket?
Nem tudják a vezérlőteremből irányítani.
Még ha jóvá is hagyja a miniszterelnök,
egyáltalán megoldható?
FUKUSIMA DAIICSI ATOMERŐMŰ KÖZPONTI IRODAÉPÜLET
Rosszabb, mint gondoltuk.
Igen…
Vajon találunk megoldást?
Ezt próbáljuk kideríteni.
A vészhelyzeti irányítóteremben található dokumentumokból
nem tudni pontosan a szelepek alakját és szerkezetét.
Újabb utórengés. Jól vannak?
- Mindenki jól van? - Igen.
Jól van, menjünk tovább! Gyerünk!
A SZELEPEKEN ÁT A LÉGKÖRBE KERÜL A GÁZ
Értem az elvet.
A felszabaduló sugárzás mértéke a gond.
Mennyiről van szó?
Azt…
Mekkora legyen az evakuációs zóna?
Nos… Hát, tudja…
Minegishi úr! Mit gondol?
Igen, hát…
Az evakuációs szabályokat a Nukleáris és Ipari Biztonsági Ügynökség hozza.
Elegendő lesz a mostani három km-es körzet?
Vagy nagyobb terület legyen?
Hát, tudja…
az sok tényezőtől függ, például a széliránytól és az időjárástól.
- Pontosan nem… - A TOEPCO mit gondol?
Ha nem teszünk semmit, fennáll a veszélye, hogy megreped a reaktortartály.
Ez egyedül ventilálással előzhető meg…
Ezt a részt már elmagyarázta!
Az érdekel, mit tegyünk a ventilálás után.
Ha utólag kiderül, hogy veszélyes volt, kit fognak felelősségre vonni?
Nem erre vannak szakértők?
Az Nukleáris Biztonsági Bizottság tagjai tudósok.
Nem a mi feladatunk meghatározni a biztonsági előírásokat…
Uram!
A TOEPCO-tól kapott adatok azt mutatják,
hogy már megkezdődött az olvadás.
A nyomásszint 600 kilopascal,
A legmagasabb nyomásszint, amin a tartály biztonságosan működni tud,
az 427 kilopascal.
Ha az 1-es blokkban tovább növekszik a nyomás,
felrobbanhat a reaktor,
Ez komoly mennyiségű radioaktív anyagot juttatna a légkörbe.
A ventilátorok kibocsátása ehhez képest elenyésző lenne.
Komoly mennyiségű?
A pontos értéket nem tudom,
de alkalmatlanná tenné a környezetet arra, hogy ott emberek tartózkodjanak.
Ez azt jelenti,
hogy nem tudnánk megközelíteni a többi blokkot.
Egyenként elveszítenénk a irányítást a hűtetlen reaktorok felett,
és tehetetlenek lennénk.
Kezdjék meg a ventilálást!
Igen, uram.
NUKLEÁRIS ÜZEMANYAG, GŐZ, HŰTŐVÍZ, TURBINA, KONDENZÁTOR
A MAGAS HŐMÉRSÉKLETŰ GÁZ KERESZTÜLÁRAMLIK A VÍZEN
IRATTÁR
1-ES BLOKK MŰSZAKI DIAGRAM
- Minden rendben? - Igen.
- Jól van? - Semmi bajom.
Megtaláltam.
- Ez az. - Igen.
Hogyan oldjuk meg az elvezetést?
Akkor…
tényleg megtesszük.
Igen.
Csak így nyithatjuk ki a szelepeket.
Azt hiszem, ez ésszerű.
Igen.
Áram nélkül nem lehet egyetlen kapcsolóval kinyitni
a motoros vagy a levegővel működő szelepeket a vezérlőteremből.
Ahhoz, hogy ez működjön…
valakinek be kell mennie az épületbe, hogy kézzel kinyissa a szelepeket.
Kérem, döntse el, hogy kiket fog beküldeni.
Igen, uram.
Lássuk…
WAKKANAI, HOKKAIDÓ PREFEKTÚRA
Nos?
A neve Koki Kirihara.
A 4-es blokk embere.
Jelenleg nem tudjuk felvenni vele a kapcsolatot.
A mobilok és a belső kommunikációs rendszer sem működik.
A helyzete ismeretlen.
Ismeretlen? Úgy mondja, mintha ez semmiég lenne.
Miért nem hívták a családját?
A nejem a hírekben hallotta, és ijedten felhívott.
Sajnálom. Nagy a káosz az erőműben,
de folytatjuk a keresést.
Hallottad? Szerinted tényleg biztonságos?
Ki tudja…
Állítólag veszélyesen nagy a nyomásszint.
Mi lesz, ha felrobban?
Megjöttek.
Megtörtént, amitől tartottunk.
Növekszik a nyomás a reaktortartályban.
A villamosenergia-vállalat szerint az a legjobb megoldás,
ha ventilációval enyhítünk a belső nyomáson.
Sasaoka igazgató úr részletesen elmagyarázza.
A TOEPCO igazgatója vagyok.
Hosszas tanácskozás után döntöttünk így,
a Nukleáris Biztonsági Bizottság határozatának fényében.
Fájdalmas belegondolnom,
mennyire aggódhatnak a régió lakói.
Azonban az ilyen balesetek estén meghatározott eljárásokat kell követnünk.
Jelen esetben ki kell engednünk némi gázt…
a reaktortartályból.
Ezt az eljárást fogjuk követni.
Először is…
kiengedjük a gőzt
a 2-es reaktorblokkból.
Azt hittem, az 1-es blokk van veszélyben.
Igen…
Szóval a 2-es blokkban fog történni a ventiláció?
Ochi vagyok, a TOEPCO PR-részlegétől.
Elnézést kérek.
Egy friss információ szerint a 2-es blokk hűtőberendezései működnek.
A ventilátor az 1-es blokknál kell.
Micsoda? Várjunk.
Sugárzásnak tennék ki a területet.
Biztonságos ez?
Mikor kezdik?
Az erőmű munkatársait arra kértük, hogy hajnali háromra álljanak készen.
Már elmúlt hajnali három.
Elnézést! Úgy értettem…
Eredetileg ez volt a célunk.
Még tartanak az előkészületek.
- Nem tudják, mit csinálnak. - Igen…
Értesítették a helyieket?
Arról is gondoskodunk.
Ezt is megerősítem majd.
Uram, mi a baj?
Az ügynökség és a TOEPCO is hasznavehetetlen.
Még a hivatalunk emberei sem tudnak egyenes választ adni.
Ha az irodában marad, nehezen tud informálódni.
Nem kéne visszatérnie a válságkezelő központba?
Fukusimába megyek.
- Oda akar menni? - Igen.
Yoshida erőművezető úr elrendelte, hogy megkezdjük…
a ventilációt.
A helyi lakosokat hamarosan evakuálják.
Amint végeztek, a szelepek kinyitásához be kell mennünk…
a reaktorépületbe.
Most szeretném eldönteni, ki fog bemenni.
Ha van önként jelentkező…
emelje fel a kezét!
Én bemegyek.
Valaki hajlandó velem jönni?
Majd én bemegyek.
Maejima!
Itt kell maradnia.
Irányítania kell a műveletet.
Igaza van.
A műszakvezető itt marad.
Majd mi megoldjuk.
Bemegyek.
Én is.
Én is bemegyek.
Én is.
Sajnálom, de fiatalokat nem akarok beküldeni.
Tudjuk, most mekkora a sugárdózis?
Nem, ez volt az utolsó jelentés.
Csak annyit tudunk, hogy annál biztosan magasabb lesz.
A szelepek kinyitásához három kétfős csapat fog kelleni.
Az egyes csapat…
Furuya és Osugi.
- Értettem. - Igenis.
A kettes csapat…
Shimoda és Kumagaya.
A hármas csapat…
Ozawa…
és Tsuda.
Vettem.
Maejima vagyok a vezérlőteremből.
Összeállítottuk a csapatokat.
Megkezdjük az előkészületeket.
Maejima telefonált.
Megkezdik az előkészületeket.
Bármi is történjék,
azt akarom, hogy élve visszajussanak.
Gyűjtsük össze az erőmű összes felszerelését!
Oxigéntartályok, mérőórák,
védőruházat, maszkok…
Mindent vigyünk a vezérlőterembe!
- Igen, uram! - Igen, uram!
Nem tudjuk megállítani?
Nem hagyhatja el egy krízis közepén a katasztrófaelhárítási központot.
Mi lesz, ha az államfő sugármérgezést kap?
A műveletet is kétségtelenül lelassítja.
Megpróbáltam lebeszélni.
Azt mondja, már döntött.
Látta, milyen makacs, ha egyszer valamit a fejébe vesz.
Kataoka, mindenről gondoskodott?
Igen. Intéztem egy helikoptert.
Idejön a miniszterelnök?
Gondolom, a saját szemével akarja látni.
Mind a hat helyszínt látni.
- A jel rendben van. - Igen.
Reméljük, hogy így is marad.
Most nincs időnk a miniszterelnökre. Nem tud udvariasan nemet mondani?
Ő maga ragaszkodott hozzá.
Ha visszautasítjuk, olyan lenne, mintha rejtegetnénk valamit.
Ráadásul dühös, mert a TOEPCO lassan közli az információkat.
Ez nem az én gondom.
Mindenesetre reggel hatkor hagyja el helikopterrel Tokiót.
Intézkedjen!
Rendben, értettem.
Legalább adjanak nekik maszkokat és védőruházatot!
Nem tudni, hogy nekünk még hány emberre lesz elég.
Kérem, gondoskodjon róla maga!
Ugye csak viccel?
A maszkokat nem lehet még egyszer felvenni.
Mit tegyünk, ha nem jut több maszk a dolgozóknak?
Magára bízom. Ne okozzon csalódást, Yoshida!
Idejön a miniszterelnök és a kísérete.
Készüljenek fel!
- Igen, uram. - Igenis.
- Hát… - Hová megy a szemét?
Veszed? Forog a kamera?
- Igen. - Ne állj le!
- Oké. - Remek.
Látom.
- Vedd fel, ahogy kiszáll! - Rendben.
Köszönjük, hogy eljött!
Ando vagyok a TOEPCO-tól.
- A vállalat nevében elnézést kérek… - Hagyjuk a szarságot!
Nincs időnk udvariaskodni.
Miért késnek a ventilációval?
Ha a reaktortartály megreped, Fukusima lakhatatlan lesz.
Dolgozunk rajta, hogy minél előbb megkezdhessük.
Ha megengedi…
TOEPCO
Ott fertőtlenítsék magukat!
Vegyék le a cipőjüket. Egyenként!
FUKUSIMA DAIICSI A FÖLDRENGÉSBIZTOS ÉPÜLET BEJÁRATA
Következő!
- Tessék! - Mutassa a talpát!
Most fejtől lefelé!
Rendben. A másik lábát!
Kész vagyunk, bemehet.
Következő!
Nem tudna sietni?
Még szennyezett. Ismételje meg!
- Gyorsan! - Mindjárt megvagyunk.
Erre, kérem!
Vigye kézben a cipőjét!
- Várjon! - Siessenek!
Nincs erre időnk.
Kérem, hagyja itt a cipőjét, és vegye fel ezt!
Többórás csúszásban vannak. Mire várnak még?
Nem tudtuk leolvasni a nyomásszintet és a vízszintet.
A dolgozóknak be kellett menniük az épületbe.
- Tovább tart, mint hittük… - Tudok róla.
Ezt is figyelembe vették, amikor kitűzték a hajnali hármat.
Négy óra telt el azóta.
Nagyon sajnálom.
De mindent megteszünk, amit tudunk, hogy…
Unom, hogy mind ezt mondják.
Mikor kezdik meg végre a ventilációt?
Motorizált gépekkel kinyitjuk a szelepeket, ha újra lesz áram.
- Ez három órába fog telni. - Három órába?
Már századjára mondják, hogy „még egy kis idő.”
Menni fog egyáltalán?
Három óra múlva mi lesz a kifogásuk?
Ígérem, megcsináljuk.
Yoshida vagyok, az erőművezető.
Bármi is történjék, ígérem, megoldjuk.
- Maga Yoshida? - Igen.
Hadd magyarázzam el!
A ventilációhoz…
a motoros szelepeket…
és a levegővel működtetett szelepeket is ki kell nyitnunk.
Normál esetben ezt árammal és levegővel szoktuk tenni.
De áramellátás nélkül, mint például most is,
csak egy megoldás van.
Be kell mennünk az épületbe,
oda kell mennünk a szelepekhez,
és kézzel kell kinyitnunk őket.
Először a motoros szelepet a második emeleten…
ezen a helyen.
Ahhoz, hogy eljussunk a másik szelephez, át kell mennünk a reaktorépületen,
végig ezen a folyosón,
és fel kel mennünk az első alagsori szintre.
Utána…
körbe kell mennünk a reaktor körül…
erre a helyre…
ahol a szelep található.
A sugárzás az épület bejáratánál
már elérte a 150 millisievert per órát.
A sugárzás egy óra alatt túllépi a 100 millisievertes éves küszöbértéket,
ami ijesztően magas érték.
A levegővel működtetett szelepnél
a sugárzás becsült mértéke nagyjából 300 millisievert per óra.
A hordozható dózismérőink 80 millisievertnél kezdenek riasztani.
Még ha azonnal ki is menekülnek, az embereink sugárzásnak lesznek kitéve.
Nem tudjuk, hogy visszajutnak-e a vezérlőterembe.
Vaksötétben lesznek,
csak zseblámpákkal és fejlámpákkal tudnak majd világítani.
Utórengéseket is tapasztalunk.
Ki fog bemenni?
A vezérlőterem dolgozói.
A sugármérgezés elkerülhetetlen lesz.
Összeállítottunk egy öngyilkos osztagot. A legkevesebb, amit tehetek…
hogy hagyok nekik elég időt arra, hogy felkészüljenek.
Kérem, adjon még egy kis időt!
Értem. Folytassák az előkészületeket!
Igen, uram. Ha most megbocsát…
Állítsanak fel egy létrát!
- Én megyek előre. - Köszönöm!
Odafent átsétálok a rácson.
Elég szűk.
Az oxigéntartályok útban lesznek.
Láttam, hogy van ott pár fogantyú.
Utánanézek, hogy hány.
Furu, aludtál?
Dehogy aludtam.
Még te sem, mi?
Egy szemhunyásnyit sem.
Értem.
Idejött a miniszterelnök.
A földrengésbiztos épületben van.
Egy országos válság közepén…
Unatkozik, vagy mi?
Ugye?
Hát, ebből látszik, hogy milyen súlyos a helyzet.
Ez szörnyű.
Csak azért, mert ma…
pont szolgálatban voltak a vezérlőteremben…
maguk mennek be elsőként.
Furuya, Osugi…
Nem tudom elégszer megköszönni.
A többi önként jelentkezőnek is köszönöm a bátorságát.
Amint megkapjuk az utasítást,
a három csapat kinyitja a két szelepet.
Ki kell nyitniuk őket.
Ha nem sikerül…
végső esetben én is bemegyek.
Állítsa le a kamerát!
Mondom, állítsa le!
Kérem.
Jobb, ha nem veszik.
Egy öngyilkos osztag…
Igen, itt Maejima.
Befejezték a lakosok evakuálását.
Értettem.
Kezdődhet a művelet.
Igen, uram.
Egyes csapat…
indulhatnak.
- Igenis. - Igenis.
A feliratot fordította: Kiss Hajnalka